lflage/wiki-talks huggingface dataset:
Vita:Etanol

message: Kedves Wikivegyészek!
A Chembox sablon magyar verzióját meg kéne rendesen csinálni, méghozzá úgy, hogy minden cikkben ugyanolyan legyen... tehát pl vagy "alternatív név" vagy "szinoníma" stb stb.
Köszi és üdv:Myrmeleon formicarius vita 2008. január 18., 10:57 (CET)
thread_title: Chemboxos megyjegyzés

message: Bocsánat, látom, hogy nem túl szervesen illeszkedik a cikkbe a biotech előállításos rész. Aki akarja, dolgozza bele. Én majd egy külön cikket szeretnék ebből. Üdv Myrmeleon formicarius vita 2008. január 18., 11:52 (CET)
thread_title: Biotech előállítás

message: Legjobb tudásom, és orrom jelenlegi álláspontja szerint semmiféle szaga nincsen az etanolnak. Abszolút alkoholt szagoltam pont egy hete. Hát még ha esetleg van is bármiféle, az biztos hogy nem "jellegzetes" Chuchu vita 2010. november 23., 15:15 (CET)
replies: text: Márpedig jellegzetes szaga van. Talán náthás voltál. – Gregorius P. vita 2010. november 23., 17:05 (CET)
replies: text: :Érdekes, lehet hogy minden kémiás náthás... Viszont a könyv meg neked ad igazat, hogy "Illékonysága folytán jellegzetes szagú" Hát Nocomment xD Lehet hogy összecseréltek valamit a kémiaszertárba? Meg direkt megkérdeztem ma a tanáromat is... Ez még érdekes lesz... :) Chuchu vita 2010. december 6., 16:43 (CET)
thread_title: Szag

message: Az etanol szócikk Utótisztítás című fejezetében olvasható, hogy az alkoholban esetleg jelenlevő acetaldehidtől rézedényben való forralással szabadulhatunk meg "mert a réz alkohollá redukálja az acetaldehidet."
Én nem vagyok vegyész, csak egy lelkes laikus, de szemet szúrt nekem ez az állítás. Én éppenséggel úgy tudom, hogy fordítva van a dolog: forró alkoholt réz-oxidra öntve az alkohol rézzé redukálja az oxidot, miközben ő maga acetaldehiddé alakul. Így lehet rezet tisztítani, és pont ez a baj a pálinkafőzőkkel is, hogy a ritkán használt daraboknál az első párlatok "réz ízűek".
A réz önmagában biztosan nem tudja alkohollá redukálni az acetaldehidet, mert ahhoz nem oxigén elvonásra, hanem két hidrogénatom hozzáadására van szükség.
Ezt a réz-edényben való forralást nem találtam meg az angol szócikkben.
Azért volna érdemes tisztázni ezt az állítást, mert már több helyen hivatkoznak erre a szócikk részletre, és ha ez hamis állítás, akkor nem jó, ha még tovább terjed.
thread_title:  utótisztítás 

message: Nem az ecetsav okozza a másnaposságot, hanem az acetaldehid-mérgezés. – kgyt (vita) 2014. augusztus 1., 06:07 (CEST)
thread_title:  Élettani hatás/másnaposság
Vita:1557 a tudományban

message: Biztos, hogy szükség van az 1557 -es oldalon kívül erre a lapra? Perfectmiss vita 2008. január 18., 15:12 (CET)

message: Wikipédia:Törlésre javasolt lapok/1557 a tudományban
thread_title:  Törlési megbeszélés eredménye
Vita:Győr tömegközlekedése

message: Akarnak villamost, azt is bele kéne írni (én már alig várom, de ahogy nézem, akkorra lesz kész, amikor a négyes metró...)– al-Mathae Vita 2008. január 18., 15:58 (CET)
Győri helyi buszok rendszámai? Ez milyen hasznos infót hordoz? Villy Itt tessék beszólni 2008. január 18., 16:00 (CET)
Hát, ha kinézel az ablakon, és látsz egy buszt, amiről nem tudod megállapítani, honnan való, csak előkapod a Wikipédiás listát, és máris rájössz, hogy győri buszról van szó. Vagy másik: hirtelen nem tudod, hol vagy. Gyorsan csekkolod a buszrendszámokat, és máris rájössz: "tényleg, Győrben vagyok" :) – al-Mathae Vita 2008. január 18., 17:22 (CET)
replies: text: :)))))))))))))))) Ez kész!! Na most ezen bekészültem :) Villy Itt tessék beszólni 2008. január 18., 17:34 (CET)
A rejtélyes "Somogy" felirat nyomában… – CsGábormegbeszélés 2008. december 3., 20:05 (CET)]]
Az is vicces, hogy a képen egy "Somogy..." feliratú busz áll, míg a bevezetésben kizárólagos tömegközlekedtetőként a Kisalföld Volán van megjelölve :) Bár lehet, hogy az csak hirdetés? – al-Mathae Vita 2008. január 27., 22:46 (CET)
Somogyi Electronic nevű cég hirdetése.
Mathae, ezektől a beszólásaidtól kinyúlok... látom, ha más nem is, de legalább annyi haszna van Győrnek, hogy jó hatással van rád :D – Alensha  üzi 2008. január 28., 00:04 (CET)

text: Tulajdonképpen 50%-ban odavalósi vagyok, legalábbis genetikailag. Meg aztán Budapesten inkább nem lennék lokálpatrióta, és mivel máshol meg nem lehetek, legalább szeretni hadd szeressek egy várost ;) – al-Mathae Vita 2008. január 28., 23:20 (CET)
replies: text: :Jól teszed, ha szeretsz egy várost, de hát Győr, izé... :) (amúgy meg ha a genetikát nézzük, én is de felvágok Miskolcra itt félig kőszegiként, félig abaújszántói/tállyaiként...) – Alensha  üzi 2008. január 28., 23:30 (CET)

message: Egy kérdés: a képaláírás helyes?
replies: text: Arra célzol, hogy 17-es vonal szerepelt benne, a buszon meg jól látható a 2-es viszonylatszám? Javítva, köszi :)  ~ Alensha  hö? 2008. szeptember 4., 20:29 (CEST)
thread_title:  Kép 

message: Javítani kellene a cikket, leginkább a járatos és a díjviteles részt. – LaSza'' 🚍🚊🚎🚇 miben segíthetek? 2017. április 18., 13:40 (CEST)
thread_title:  Horror
Vita:Szókincsméretek összehasonlító listája

message: A szócikk és a címszó nem véletlenül ugyanaz? Ha igen, akkor következetesen csak az egyiket javasolnám használni. – El Mexicano  (taberna) 2008. január 18., 19:10 (CET)
A szócikk az a bekezdés, amely az élén álló címszót tárgyalja. (Alakváltozatoknál egy szócikkben a címszó két formája is szerepelhet.) Egyébként egyetértek a javaslattal, bár az az érzésem (főleg az OED két különböző adata miatt, amit nem tudok megmagyarázni), hogy kicsit többet kéne tudnunk erről a megfelelő terminológia megválasztásához. Ádám ✉ 2008. január 18., 19:24 (CET)
A cikkben hivatkozott A nyelv enciklopédiája, ahogy látom, a címszót használja (143. o.), úgyhogy én is erre javítottam a cikket. Ádám ✉ 2008. január 18., 23:15 (CET)
Egyetértek, így a pontos, mert a szócikk kicsit félreérthető volt. Ehhez még egy adat, inkább érdekesség, a DRAE három szintre bontja:
*entradas (artículos) – címszavak (szócikkek)
**acepciones – jelentésblokkok
**formas complejas – kifejezések
– El Mexicano  (taberna) 2008. január 18., 23:22 (CET)

message: Az egyes beszélők aktív szókincsének részét képezik-e a beszédben alkalmilag vagy rendszeresen használt tulajdonnevek? – MerciLessz   BalhéLessz 2008. január 31., 16:51 (CET)
Szerintem ezt általában nem szokták beleszámítani, de a források nem térnek ki erre konkrétan. Ádám ✉ 2008. február 1., 09:27 (CET)
thread_title:  Tulajdonnevek 

message: Érdekes, úgy emlékszem úgy tanultuk, hogy magyar nyelven Arany Jánosnak volt a legnagyobb szókincse. Mondjuk csodálkoztam is, hogy nem Jókainak, de akkor lehet, hogy rosszul emlékszem. Pupika Vita 2008. január 31., 17:52 (CET)
Lehet, hogy a magyar költők közül. (?) Egyébként lehet, hogy jól emlékeztél; ez elég elterjedt véleménynek tűnik.
Igazából egyikre sincs konkrét statisztika. Aranynál csak a Toldit nézték, Jókainál meg nem is készült még vizsgálat, csak becslés. Jókai azért óriási előnyben van, mert egy regényben mégiscsak jóval több szó van, mint egy verseskötetben. :) Ádám ✉ 2008. február 1., 09:25 (CET)
thread_title:  Arany?
Vita:Vörösszárnyú keszeg

message: horgászni szeretnénk őket de nem tudunk helyet.
– 2A01:36D:115:CC44:8440:450E:CE35:3273 (vita) 2023. június 26., 10:50 (CEST)
replies: text: Keressetek iszapos fenekű, vízinövényekkel benőtt csendes vizeket, állóvíz is megteszi. Hínáros vízen a lyukakban is lehet próbálkozni. – Pkᑌᘗᖾᐁᐧᐦᑕᒪᑫᐃᐧᐣ 2023. június 26., 11:14 (CEST)
thread_title:  Hol lehet horgászni őket ???
Vita:Il–2

message: A cikket igazából én (Krabat) kezdtem el, csak mivel eléggé vacak modemet használtam épp, ezért gépelés közben valószínüleg többször megszakadt a jel és már nem írta ki a nevemet a szerkesztő (maradt az IP cím).
===Köszönöm===
a sok segítséget VargaA-nak, és TDani-nak is!
===Elnézést===
a helyenként pontatlan megfogalmazásért, nem akartam bosszúságot okozni, csak siettem.
===Segítsetek===
tovább bővíteni a lapot (a képeknek nagyon örültem) jó lenne még talán pár cikk, pl. a Műszaki adatokról vagy a Híres Il-2 pilótákról esetleg külön a Fegyverzetről, röviden meg lehetne említeni a magyarországi hadműveleteket, ahol a gép résztvett, meg ilyesmiket. Formázni talán még ráérünk,ha több információnk lesz :)
thread_title:  sziasztok 

message: a sok segítséget VargaA-nak, és TDani-nak is!
thread_title: Köszönöm

message: a helyenként pontatlan megfogalmazásért, nem akartam bosszúságot okozni, csak siettem.
thread_title: Elnézést

message: tovább bővíteni a lapot (a képeknek nagyon örültem) jó lenne még talán pár cikk, pl. a Műszaki adatokról vagy a Híres Il-2 pilótákról esetleg külön a Fegyverzetről, röviden meg lehetne említeni a magyarországi hadműveleteket, ahol a gép résztvett, meg ilyesmiket. Formázni talán még ráérünk,ha több információnk lesz :)
thread_title: Segítsetek

message: Nem ártott volna elolvasni a wikipédia angol változatának ide vonatkozó szócikkét. Üdvözlettel:Lji1942 vita 2012. március 9., 16:24 (CET)
thread_title:  Talán 

message: "A gépet a Szu–2 csatarepülőgép leváltására, valamint a Ju 87 zuhanóbombázó kiváltására is szánták, amit a németektől kellett volna megvásárolni." A SZU-2 leváltására nem tervezhették, ugyanis az a típus többcélú volt ugyan, de főleg bombázónak építették,. A SZU-2 sorozatgyártása 1940-ben kezdődött és 1942-ben fejeződött be. http://ru.wikipedia.org/wiki/Су-2 vagy Су-2 принимает бой. Чудо-оружие или "самолет-шакал"? По Сталинскому заданию. Д.Б. Хазанов ВЭРО Пресс, "Яуза", "Эксмо" 2010 89.o.  Az Il-2 tervezését 1938. végén kezdték el, nem tervezhették arra, hogy egy még el sem készült bombázót váltsanak ki. Kétségeim vannak az Ivanov pályázattal kapcsolatban is, Iljusin tervezett a pályázatra, de azt 1935-ben írták ki.– Sepultura vita 2012. május 27., 11:25 (CEST)
thread_title:  SZU-2 és Ivanov
Vita:Fekete szemek

message: Érdekes, én ezt a dalt az első versszak kivételével egészen más szöveggel és több strófával ismerem. Illetve abban ez az első a második... Egy cigánytáborról szól. Melyik az eredeti? Bináris ide 2008. január 19., 07:32 (CET)
replies: text: De még csak nem is azt ismerem, ami az orosz iw-n változatként van megadva. Bináris ide 2008. január 19., 07:34 (CET)
replies: text: :Ez az eredeti; szerintem: Szövegét Jevgenyij Grebenka, ukrán költő, zenéjét Florian German írta.. Ez van a cikkben (én írtam oda).  OsvátA Palackposta 2008. január 19., 09:48 (CET)
thread_title: Untitled
Vita:Emil Isac

message: Helló! "Ekkor és Adyhoz írott leveleiben is" Ez nem érthető. Üdv! – Kristiano vita 2008. január 19., 15:20 (CET)
Kedves Kristiano! 
* "Ady erre írt válasza" – "Adynak az erre írt válasza": a kétszeresen jelölt birtokos szerkezet a magyarban poétikai erényekkel bírhat, ámde teljesen fölösleges.
* "Itt és Adyhoz írott leveleiben" – "Itt, és Adyhoz írott leveleiben" ahogy Te írod, úgy viszont nem lehet írni
* "a modern szemléletű magyarok és románok összefogására szólított fel" – "a modern szemléletű magyarokat és románokat összefogásra szólította fel",  mivel Szerinted a fölszólít a magyarban tárgyas ige – nos valóban, de a vonzat megjelenése fakultatív
Üdvözöl és szerintem (egyelőre) hanyagold mások mondatainak javítását – Auguste 12px 2008. január 21., 19:58 (CET) (magyar nyelv és irodalom szakos középiskolai tanár és az Európa Könyvkiadó szerződéses fordítója)
replies: text: Azért az vicces, ha a modern szemléletű magyarok és románok összefogására szólított fel - mondjuk engem. Fogjam össze őket. :) - Az „itt és Adyhoz írott”, mint a leveleinek a jelzője (eszerint), szintén viccesen hangzik. Két határozóra utalva, hogy „egyrészt itt”, „másrészt Adyhoz írott leveleiben”, akkor kell közé vessző, mert felsorolásól van szó. De ha azt írom, erre - De igazad van, inkább hanyagolom! – Kristiano vita 2008. január 21., 22:03 (CET)
replies: text: :Nem, ez pont azt jelenti, amit mondasz: a románokat és a magyarokat szólította föl összefogásra. A Te változatod természetesen nem hibás, csak épp nem azt mondja, ami itt szerencsés lenne. – Gondold el, amint egy fiatal kolozsvári költő leckézteti a régió értelmiségét. A személytelenebb szerkezet elveszi ezt a groteszkbe hajló jelentésárnyalatot. Nem vagyok rá büszke, hogy így írtam és a ha nagyon kritikusan vizsgálom, az ilyen elnagyolt fordulatok gondolati igénytelenséget tükröznek. De a nyelvben benne van ez a lehetőség és nyelvileg nincs ezzel az égvilágon semmi baj.

text: :Persze: „...egyrészt itt, másrészt Adyhoz írott leveleiben...”: ide kell vessző. Az és elé a példádban viszont pont azért nem kell, mert felsorolásban áll (vagy pontosabban: azonos mondatrészi szerepű, egymásnak mellérendelt egységeket választ el). Az egyértelműség kedvéért: az „itt” és az „Adyhoz írt leveleiben is” két külön határozói csoport, mindkettő a „szólított fel” bővítménye. Jó éjt, – Auguste 12px 2008. január 22., 00:38 (CET)
replies: text: ::Látom, újra a hibás változat a nyerő :) Oké, nincs közöm hozzá. – Kristiano vita 2008. január 22., 21:00 (CET)
thread_title:  Megjegyzés
Vita:Gumiabroncs

message: Szeretném tudni, hogy miért lett már ez a szócikk törölve. Tudna ebben segíteni valaki?– Kifo vita 2008. január 19., 18:04 (CET)
Nem szeretném ilyen siváran hagyni ezt a szócikket, csak azért nem nagyon merek sok időt belefektetni, mert félek, hogy egyszercsak valami rejtélyes okból eltűnik az egész.
Azért volt törölve, mert csak az az egy mondat volt benne, ami most is. Ha nem írod hosszabbra, ez is törölve lesz. 4-5 mondatot azért csak lehet írni első nekifutásra is, az már elég ahhoz, hogy maradjon. – Alensha  üzi 2008. január 19., 18:22 (CET)
Most én töröltem, mert nem szócikk. Nézz körül a szubcsonkok között: ezek azok, amik még szintén rövidek a megmaradáshoz, de adunk neki öt napot törlés előtt, hátha valaki legalább csonkszintre megírja őket. A tied ezeknél is rövidebb, az ilyeneket nem őrizzük meg, csak arra jók, hogy aki meglátja a hivatkozást rájuk, tévesen azt higgye: van ott egy szócikk. Bináris ide 2008. január 19., 19:04 (CET)
Ja és félelem ellen egy tanács: kezdd el írni a User:Kifo/Gumiabroncs lapon, ott senkit nem fog bántani és nem töröljük. Majd ha eléri a szócikkek szintjét, át lehet rakni a szócikkek közé, ebben bármelyik tapasztaltabb szerkesztő szívesen segít. Bináris ide 2008. január 19., 19:06 (CET)
Bár nem merek még határozottan nyilatkozni, azt hiszem, a tanács nem jó, de a többi sokat segített. Köszi– Kifo vita 2008. január 20., 07:59 (CET)

message: A nyil szerintem nem határoz meg oldalt, csak forgásirányt.
Az aszimmetrikus minta előnye, hogy egy bizonyos irányba forogva jobb tapadást lehet elérni vele, igaz a másik irány tapadásának rovására. 
Az első kép címének javasolnám a "szöges" gumiabroncs címet
Üdv
Hólánc
replies: text: Én arra gondoltam, amikor írtam, hogy amikor kerékpánttal együtt átteszed az abroncsot az autó jobb oldaláról a bal oldalára, akkor a nyíl iránya bal oldalon a "hátrafelé" irányt mutatja, ha jobb oldalon előre mutatott. Látom, nem volt egyértelmű, ki is javítottam.– Kifo vita 2008. február 14., 20:04 (CET)
thread_title:  Szimmetrikus és aszimmetrikus mintázat  

message: Kedves Kifo, engedelmeddel a Gumiabroncs felépítése c. fejezetben két helyen a textilipari szempontból helyesebb szakkifejezésekre cseréltem az eredeti szavakat. (Nem "műanyag" fonal a helyes elnevezés, hanem "mesterséges szálasanyagú fonal", a "textil" helyett pedig "fonal" a helyes az adott helyen.) Üdv. – Elkágyé vita 2010. április 25., 20:42 (CEST)
thread_title:  Textiles szakkifejezések
Vita:Miley Cyrus

message: bazeg nézze már át valaki, alig lehet érteni néhol, annyira hibás, se forrás, se semmi
Üdv! Ha az egész cikket kell szerinted korrektúrázni, a  sablont érdemes elhelyezni a cikk tetején. Forrást nem úgy általában szoktunk hiányolni, hanem konkrétan: ha valamelyik része a cikknek előtted gyanús, akkor oda lehet biggyeszteni mögé a  sablont. Bennóiroda 2010. június 21., 13:02 (CEST)
thread_title: Átnézni

message: Ennek a cikknek a javarészét szerintem fordítógéppel fordíthatták, mert értelmetlen mondatok is vannak benne. Tök gáz. – Perfectmiss22pxide írj! 2010. július 19., 23:12 (CEST)
thread_title:  Fordítógép
Vita:Angyali üdvözlet katedrális (Marosvásárhely)

message: nem kellene ezt is átnevezni Kiskatedrális (Marosvásárhely)-re? – Timis abla üzenőfal 2008. január 19., 19:39 (CET)
ok. átnevezem. – Kulja vita 2008. január 19., 20:08 (CET)
thread_title: Untitled
Vita:Eddie Vedder

message: Több előadó is megemlíti a Pearl Jam énekesét dalaiban:
* The Rugburns: "Me and Eddie Vedder",a Morning Wood  albumról (1994).
* that dog.: "This Boy", a that dog lemezről (1994). A dal szarkasztikus szövege a Vedder körüli felhajtásról szól, őt értik a "this boy" ('ez a fiú') alatt a dalban. A that dog. tagjai egy Mike Watt-lemezen dolgoztak, mikor a Pearl Jam énekesével találkoztak. Miután Eddie erről hallott, kért egy példányt ő is a CD-ből. Azóta énekelt részleteket is a dalból az élő koncertek alkalmával.http://www.pearljam.com/songs/song.php?song=ThisBoy  
* Todd Snider: "Talkin' Seattle Grunge Rock Blues", a Songs for the Daily Planet albumról (1994), ezzel a dalszöveg-részlettel: "Moved out to Seattle to play some grunge...Washington state that is...Space needle...Eddie Vedder...Mudhoney."
* Local H: "Eddie Vedder," az As Good as Dead albumról (1996).  
* SNFU: "Better Than Eddie Vedder", a FYULABA albumról (1996).
* "Weird Al" Yankovic: "My Baby's In Love with Eddie Vedder," a Running with Scissors albumról (1999).
* Simon Townshend: "Highness", az Animal Soup lemezről (1999). Itt azt említi a szerző, ahogyan híres bátyjáról, Pete Townshend-ről beszélgetett Eddie Vedder-rel. 
* Tuff: "American Hair Band", amely a The History of Tuff albumon található (2001), ezzel a részlettel: "Give Pearl Jam and Eddie a big Fuck You!"
* Bowling for Soup: "Life After Lisa", a Drunk Enough to Dance albumról (2002), ezzel a dalszöveg-részlettel: "You stole my heart when Eddie Vedder was king."
* Violent J (Joseph Bruce): "Shiny Diamonds", a Wizard of the Hood CD-ről (2003). A vonatkozó részlet: "I'm singing like Eddie Vedder, only better."
* Ryan Shupe & The RubberBand: "Banjo Boy", a Dream Big lemezről (2005), amelyben az énekes azt mondja, hogy "a cross between Béla Fleck and Eddie Vedder, but better." szeretne lenni.
* MxPx: "Top of the Charts", a Secret Weaponalbumról (2007), a következő sorokban: "They said you need to play it better, they said just sing like Eddie Vedder."
thread_title: Más előadókra gyakorolt hatás

message: Wikipédia:Referálás/Eddie Vedder  Szajci reci 2008. február 10., 14:10 (CET)
thread_title: Referálás eredménye

message: Itt: → Wikipédia:Javaslatok kiemelt szócikkekre/Eddie Vedder.  Szajci reci 2008. március 9., 10:04 (CET)
thread_title: A kiemeltszavazás eredménye

message: "Különösen jellegzetes: mély bariton hangja..." Nekem két album van Eddie Veddertől, az Into The Wild, és az Ukulele Songs. Egyiken sincs mély bariton hangja, mindkettőn tisztán tenor hangszíne van, és ezen a tenor hangon hangszínen énekel, meg sem próbál baritonnak tűnni. Nem értem ezt a felvetést. A bariton hangszín amúgy sem különleges, és nem is különösen jellegzets: a férfi énekesek nagyobb részének bariton hangja van. "A bariton [...] a leggyakoribb, középfekvésű [...] férfi hangfaj, illetve szólam." - a Wikipédia szerint is. A hivatkozott cikk is nyilvánvalóan téved - elég csak meghallgatni Eddie Vedder dalait. Javaslom ennek a butaságnak a törlését a cikkből. Krisztián 195.228.142.2 (vita) 2015. március 23., 10:45 (CET)
thread_title:  Bariton
Vita:Evezés

message: Kérek szépen valakit, hogy a három képet a hajó felépítése címszó alatt rendezze egymás mellé! Előre is köszönöm! QRucz vita 2008. január 20., 11:13 (CET)
Szia! Itt találsz leírást, hogyan csinálhatod meg. A Galéria fejezet, valamint alatta a képek csoportba foglalása fejezet segít neked. Bináris ide 2008. január 20., 11:25 (CET)
Köszönet Bináris ! :) QRucz vita 2008. január 20., 15:04 (CET)
Értelmetlenre sikeredett a magyar evezésről szóló rész, mert Pap Jenőné és Ambrus Mariann életpályája "egymásra csúszott"
Tóth Sándor, Érd
replies: text: Nálam két gépen, három-három böngészővel is rendben van minden!  … szalax üzenőlap 2012. november 2., 17:02 (CET)
Vita:Szakállas bagoly

message: „A szakállas bagoly (Strix nebulosa) a madarak (Aves) osztályának bagolyalakúak (Strigiformes) rendjébe, ezen belül a bagolyfélék (Strigidae) családjába tartozó faj, a jelenleg élő legnagyobb bagolyfaj.https://hu.history-hub.com/mi-vilag-legnagyobb-bagolyfaja (Korábban a Bahama-szigeteken élt egy még nagyobb bagolyfaj, a :en:Tyto pollens. Egyes vélemények szerint csak a 16. század táján halt ki.)”
Ez az állítás talán igaz, talán nem. De meglehet, hogy reklám. Továbbá ne linkeljünk enwiki szócikkeket a huwiki szócikkekbe. DenesFeri vita 2021. május 5., 11:02 (CEST)
thread_title:  Legnagyobb?
Vita:Stephen és Linda Stotch

message: Meg lehetne tudni, hogy miért került le a :Kategória:Kitalált LMBT személyek kategória az oldalról, amikor a szöveg egyértelműen utal rá?– Tdombos vita 2008. január 20., 19:31 (CET)
A két szereplő közül csupán egyikük, Stephen biszexuális, ezért ha megoldható, nem kellene mindkettőjüket feltüntetni az LMBT kategóriában. Visszaraktam a hivatkozást, de valahogy egyértelműsíteni kéne. – HG vita 2008. január 20., 20:24 (CET)
Ha a cikkből kiderül, hogy melyikük az, akkor szvsz semmi gáz nincs azzal, ha benne van a kategóriában. – Alensha  üzi 2008. január 20., 20:46 (CET)
Akkor oké. HG vita 2008. január 20., 20:55 (CET)
thread_title:  LMBT kategória
Vita:Frank Sinatra

message: * Elég sok a fars infó, rendet teszek egy kicsit. Légyszi, ne írjatok bele bulvár oldalakról szedett baromságokat. - Molnim, 2023. február 19., 17:45
* Jaj mi ez az ömlesztett izé a KEDVENC énekesemről!? Azt hiszem, fel fogom gyűrni a ruhám ujját, és átírom rövidesen. Perfectmiss vita 2008. január 20., 19:55 (CET)
* A lapot a rajta talált infók ill. egyéb források (pl.angol wiki) alapján gyökeresen átírtam. Perfectmiss vita 2008. január 22., 12:48 (CET)

message: „Gyerekei csak első feleségétől születtek, akikkel az anyjuktól való válása után is jó kapcsolatot ápolt. [...] Lánya és fia is jelentkezett később lemezekkel, mérsékelt sikerrel.”
Én úgy tudom, fiával korántsem volt annyira jó a kapcsolata. Lánya, Nancy Sinatra ugyan tényleg nem ért el akkora sikereket, mint az apja, de az 1960-as évek második felében meglehetősen népszerű énekesnő volt olyan dalokkal, mint pl. a ma már örökzöld These Boots Are Made for Walkin', a Lee Hazlewooddal közösen előadott Summer Wine, vagy az azonos című James Bond-film számára készült You Only Live Twice. Filmfan vita 2008. március 10., 07:46 (CET)
vagy például a Kill Bill betetdala a Bang Bang cimű száma Nancy Sinatranak. Magánéleti rovatában kihagyta a szerkesztő a vitatott kapcsolatát a maffiával, gondolok itt arra, hogy halála után egyből házkutatást tartottak nála különféle bizonyítékokért.
thread_title: Észrevétel
Vita:Budapest VI. kerülete

message: Sziasztok!
Arról tud valaki valamit, hogy a címer egészen pontosan mit ábrázol? Van egy akut heraldikai perverzióm, de csak arra tudok gondolni, hogy az Oktogon néz ki így felülről :) Lehet tényleg ez?George horvath83 vita 2008. január 20., 23:01 (CET)
replies: text: Igen. – Peyerk vita 2008. január 21., 00:37 (CET)
thread_title:  Címerkép
Vita:Bretagne

message: Hamarosan nekiesek átírni, de fájóan kevés szó esik a breton hagyományokról, melyek Finistère és Morbihan megyékben úton-útfélen kézzelfoghatóak. – Liby vita 2008. január 21., 00:25 (CET)
thread_title: Kelta hagyomány
Vita:Szandaszőlős

message: Puszta kérdés: minek a címbe, hogy Szolnok-??? - Matthew (hagyj üzenetet)  2008. január 21., 15:35 (CET)
replies: text: Általam ismeretlen okokból sokan így nevezik a városrészt: Szolnok-Szandaszőlős. Így írják le, és kész. Van még a régiesebb Szandaszöllős elnevezés is. De egyik sem volt hivatalos, amióta az eszemet tudom. 81.182.188.65 (vita) 2012. április 3., 01:56 (CEST)
Még mielőtt túl késő be kéne pótolni ennek a cikknek a forrásait (szépen refekkel és cite-sablonokkal)! - Matthew (hagyj üzenetet)  2008. február 3., 16:03 (CET)

message: A cikkből hiányzik az önállóságban töltött 13 év története, pedig a volt tanácselnök még él...
thread_title:  1950-63